JSR首次講波 Dickson:轉數要夠快
2024年04月10日 22:49
東網電視
更多新聞短片
「第11屆賽馬會青少年體育記者計劃」周三(10日)踩入旺角大球場,參與「賽馬會菁英盃」4強冠忠南區對標準流浪的直播工作,而學員洪肇鉦(Dickson)則負責擔任評述員一職,他表示今次經歷有助了解自身不足,又指自己相當享受。
對本地足球不太熟悉的學員Dickson,今次為初次正式講波,他坦言最大困難在於認人:「下半場兩隊換入後備球員之後,自己唔係太熟,認人有難度,令到講嘢有啲亂。」同時Dickson又認為自己需要更加主動爭取發言:「自己唔想搶咪,但又唔知咩位入,所以有時好被動,會等人講晒先再出聲。」
不過Dickson笑言對自己表現已經「收貨」,指相當享受今次經歷:「至少冇累到隊友,或者講錯嘢,有啲位仲講到十幾秒,感覺嗰陣好似屬於我嘅時刻。」然而Dickson亦承認與成為專業評述員仍有一段距離:「做評述員轉數要好快,但本身自己唔係太鍾意用腦,好鐘意發呆。同埋講波之前要準備好多嘢,愈多資料就愈多武器去用。」